कहा- ना किसी ने मुझे समझाया, ना तसल्ली दी; टिकट नहीं मिलने पर भाजपा छोड़ी थी
Karnataka Assembly Election Update - भाजपा छोड़ चुके कर्नाटक के पूर्व सीएम जगदीश शेट्टार सोमवार को कांग्रेस में शामिल हो गए हैं। सुबह वे बेंगलुरु में कांग्रेस ऑफिस पहुंचे और प्रेस कॉन्फ्रेंस में शामिल हुए।
भाजपा छोड़ चुके कर्नाटक के पूर्व CM जगदीश शेट्टार सोमवार को कांग्रेस में शामिल हो गए हैं। सुबह वे बेंगलुरु में कांग्रेस ऑफिस पहुंचे और प्रेस कॉन्फ्रेंस में शामिल हुए। इस दौरान कांग्रेस अध्यक्ष मल्लिकार्जुन खड़गे, कर्नाटक कांग्रेस अध्यक्ष डीके शिवकुमार समेत कई बड़े नेता मौजूद रहे।
कर्नाटक में भाजपा के पूर्व CM जगदीश शेट्टार सोमवार सुबह बेंगलुरु में कांग्रेस में शामिल हो गए। टिकट ना मिलने से दो दिन पहले उन्होंने भाजपा छोड़ दी थी। शेट्टार को कांग्रेस अध्यक्ष मल्लिकार्जुन खड़गे ने सदस्यता दिलाई। इस मौके पर कांग्रेस प्रदेश अध्यक्ष डीके शिवकुमार भी मौजूद थे।
शेट्टार बोले- टिकट ना मिलने से मैं हैरान था 
शेट्टार ने कहा, 'मैंने कल भाजपा से इस्तीफा दिया था और आज कांग्रेस पार्टी में शामिल हो गया। मैं पूरे मन से कांग्रेस में शामिल हुआ हूं। कई लोग इस बात से हैरान हैं कि नेता प्रतिपक्ष, पूर्व मुख्यमंत्री और प्रदेश अध्यक्ष रहे नेता ने कांग्रेस की सदस्यता ले ली। भाजपा ने मुझे हर पद दिया और पार्टी कार्यकर्ता होने के नाते मैंने हमेशा पार्टी के विकास के लिए काम किया।'
'पार्टी का वरिष्ठ नेता होने के नाते मुझे लगा कि मुझे टिकट मिलेगी, लेकिन जब मुझे पता चला कि मुझे टिकट नहीं मिल रही है तो मैं हैरान रह गया। मुझसे इस बारे में किसी ने बात नहीं की। ना ही मुझे समझाने की कोशिश की। यहां तक कि मुझे तसल्ली भी नहीं दी गई कि मुझे क्या पद दिया जाएगा।'
सिद्धारमैया बोले- शेट्टार के आने से 150 सीटें जीतेगी कांग्रेस
कांग्रेस नेता सिद्धारमैया ने कहा कि शेट्टार के आने के बाद कांग्रेस राज्य में 150 से ज्यादा सीटें जीतेगी। जैसा व्यवहार भाजपा ने उनके साथ किया, वैसा किसी के साथ नहीं होना चाहिए। भाजपा ने उनके समुदाय (लिंगायत) और उनके समर्थकों का अपमान किया है।
सिद्धारमैया ने कहा कि RSS से होने के बावजूद शेट्टार एक सेक्युलर व्यक्ति हैं। वहीं, कांग्रेस अध्यक्ष मल्लिकार्जुन खड़गे ने कहा कि शेट्टार के आने से पार्टी मजबूत होगी।
रविवार को कांग्रेस नेताओं से मिले थे शेट्टार
रविवार को शेट्टार ने कांग्रेस के कर्नाटक अध्यक्ष डीके शिवकुमार, सिद्धारमैया और रणदीप सिंह सुरजेवाला समेत कई नेताओं से मुलाकात की थी। शेट्टार ने बताया कि कांग्रेस के इन नेताओं ने उनसे पार्टी में शामिल होने के लिए कहा था।
कर्नाटक चुनाव से जुड़ी ये खबरे भी पढ़ें...
कर्नाटक के पूर्व CM जगदीश शेट्‌टार ने भाजपा छोड़ी:टिकट न मिलने से नाराज थे
कर्नाटक विधानसभा चुनाव से 25 दिन पहले राज्य के पूर्व मुख्यमंत्री जगदीश शेट्‌टार ने शनिवार देर रात भाजपा से इस्तीफे का ऐलान किया। रविवार को उन्होंने विधायक पद से भी इस्तीफा दे दिया। पूरी खबर पढ़ें...
जगदीश शेट्‌टार की भाजपा को चेतावनी:कहा- टिकट नहीं मिली तो पार्टी को 25 सीटों का नुकसान होगा
जगदीश शेट्‌टार ने शनिवार को कहा था कि भाजपा अगर रविवार तक उनका टिकट फाइनल नहीं करती है तो उन्हें सख्त फैसला लेना पड़ेगा। इससे पार्टी को 25 सीटों का नुकसान उठाना पड़ेगा। हालांकि, शेट्टार ने रविवार तक का इंतजार नहीं किया था और शनिवार देर रात ही पार्टी छोड़ दी थी। पूरी खबर पढ़ें...
कर्नाटक रैली में राहुल गांधी बोले- मोदी ने 15 लाख रुपए का वादा किया था, आए क्या?
कांग्रेस नेता राहुल गांधी ने कर्नाटक में पीएम मोदी पर निशाना साधा। उन्होंने कहा कि मोदी जी ने 15 लाख रुपए का वादा किया था, 15 लाख रुपए आए क्या? इसलिए हमें BJP की तरह झूठे वादे नहीं करने चाहिए। कांग्रेस जो भी वादा करेगी, उन्हें सरकार बनते ही जल्द से जल्द पूरा करेगी। राहुल ने ये बातें बीदर जिले के भाल्की जनसभा को संबोधित करते हुए कहीं। बता दें कि प्रदेश कांग्रेस के कार्यकारी अध्यक्ष ईश्वर खांदरे भाल्की से चुनाव लड़ रहे हैं। पूरी खबर पढ़िए...